อนุรักษ์ ตั้งปณิธานนท์

อนุรักษ์ ตั้งปณิธานนท์ (เกิด 5 มิถุนายน พ.ศ. 2500) เป็นนักการเมืองชาวไทย อดีต​สมาชิกสภาผู้แทนราษฎรจังหวัดมุกดาหาร สังกัดพรรคเพื่อไทย และประธานสโมสรทีมฟุตบอลมุกดาหาร เอฟซี

 ประวัติ 
อนุรักษ์ เกิดเมื่อวันที่ 5 มิถุนายน พ.ศ. 2500 ด้านครอบครัวสมรสกับสุวรรณี ตั้งปณิธานนท์ อดีตนายกเทศมนตรีเมืองมุกดาหาร มีบุตร 3 คน หนึ่งในนั้นได้แก่ นายนนทภูมิ ตั้งปณิธานนท์ ประจำสำนักเลขาธิการนายกรัฐมนตรีครม. ตั้ง ชาติชาย พยุหนาวีชัย นั่งที่ปรึกษารมว.พม.-ส่วนลูกอดีต สส.มุกดาหาร พท.ประจำสำนักเลขาฯนายกฯ ในรัฐบาลเศรษฐา ทวีสิน, นายเพชรภูมิ ตั้งปณิธานนท์ ผู้จัดการทีมมุกดาหาร ไชยืนยง เอฟซี และธิดา 1 คน ได้แก่ นางสาวพลอยพชร ตั้งปณิธานนท์ อดีตรองประธานสภาเทศบาลเมืองมุกดาหารรายงานการประชุมสภาเทศบาลเมืองมุกดาหาร สมัยวิสามัญ สมัยที่ 1 ประจำปี พ.ศ. 2567 

สำเร็จการศึกษาระดับปริญญาตรี นิติศาสตรบัณฑิต และระดับปริญญาโท นิติศาสตรมหาบัณฑิต จากมหาวิทยาลัยรามคำแหง และสำเร็จการศึกษาระดับปริญญาเอก รัฐประศาสนศาสตรดุษฎีบัณฑิต สาขาวิชารัฐประศาสนศาสตร์ จากมหาวิทยาลัยกรุงเทพธนบุรี อีกทั้งเคยได้รับปริญญาศิลปศาสตร์มหาบัณฑิตกิตติมศักดิ์ สาขารัฐประศาสนศาสตร์ จากมหาวิทยาลัยรามคำแหง

 งานการเมือง 
อนุรักษ์ เคยเป็นสมาชิกสภาเทศบาลเมืองมุกดาหาร และนายกเทศมนตรีเมืองมุกดาหาร 3 สมัย กลุ่มเรารักมุกดาหาร 
ต่อมา พ.ศ. 2550 ลาออกมาลงสมัครสมาชิกสภาผู้แทนราษฎรเป็นครั้งแรก สังกัดพรรคมัชฌิมาธิปไตย แต่ไม่ได้รับเลือกตั้ง โดยได้คะแนนมาเป็นอันดับที่ 4 ของจังหวัด (มี ส.ส. ได้ 2 คน) พ.ศ. 2554 ลงสมัครในนามพรรคเพื่อไทย และได้รับการเลือกตั้งเป็นครั้งแรก โดยเอาชนะนางวรศุลี สุวรรณปริสุทธิ์ อดีต สส. 3 สมัยจากพรรคภูมิใจไทย

ในปี 2566 เขาถูกศาลฎีกาแผนกคดีอาญาของผู้ดำรงตำแหน่งทางการเมือง พิพากษาจำคุก 6 ปี จากกรณีเรียกรับเงินจำนวน 5 ล้านบาท จากศักดิ์ดา วิเชียรศิลป์ อธิบดีกรมทรัพยากรน้ำบาดาลในขณะนั้น แลกกับการผ่านงบประมาณ ในขณะที่เขาเป็นอนุกรรมาธิการแผนงานบูรณาการ 2 ในคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2564 สภาผู้แทนราษฎรขอเอกสารไม่น่าโทรฯนาน! เปิดคำพิพากษาคุก 6 ปี 'อนุรักษ์' อดีต ส.ส.เพื่อไทย เรียกเงิน 5 ล.

 สมาชิกสภาผู้แทนราษฎร 
อนุรักษ์ ตั้งปณิธานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดมุกดาหาร สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดมุกดาหาร สังกัดพรรคเพื่อไทย

 เครื่องราชอิสริยาภรณ์ 
อนุรักษ์ ตั้งปณิธานนท์ เคยได้รับและถูกเรียกคืนเครื่องราชอิสริยาภรณ์ราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตให้เรียกคืนเครื่องราชอิสริยาภรณ์ เล่ม ๑๔๒ ตอนที่ ๒๓ ข หน้า ๘, ๘ เมษายน ๒๕๖๘ ชั้นสูงสุดตระกูลต่างๆ ดังนี้
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๗๕, ๓ ธันวาคม ๒๕๕๕

 อ้างอิง 

 แหล่งข้อมูลอื่น 
 นายอนุรักษ์ ตั้งปณิธานนท์ , เว็บไซต์รัฐสภาไทย
 บัญชีแสดงรายการทรัพย์สินและหนี้สินของนายอนุรักษ์ ตั้งปณิธานนท์, สำนักงานคณะกรรมการป้องกันและปราบปรามการทุจริตแห่งชาติ
 ข้อมูลนักการเมืองไทย (นายอนุรักษ์ ตั้งปณิธานนท์), ศูนย์ข้อมูลนักการเมือง

หมวดหมู่:บุคคลจากจังหวัดมุกดาหาร
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดมุกดาหาร
หมวดหมู่:พรรคมัชฌิมาธิปไตย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนวัดสุทธิวราราม
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:นายกเทศมนตรีในจังหวัดมุกดาหาร